armvectores/hy_wikipedia_2023 huggingface dataset:
Կորսունովկա (գյուղ, Վալկիի շրջան)

Անվան այլ կիրառումների համար տե՛ս՝ ԿորսունովկաԿորսունովկա (ուկրաիներեն՝ Корсунівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1690 թվականին։
2001 թվականի տվյալներով Կորսունովկա գյուղում բնակվում էր 120 մարդ։ Բնակավայրը զբաղեցնում է 6,49 կմ² տարածք։ Բնակչության խտությունը կազմում էր 18,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուսի (ավստրալոպիտեկ)

Լյուսի (անգլ.՝ Lucy), աֆարական ավստրալոպիտեկի (Australopithecus afarensis)` կանացի առանձնյակի կմախք, որը գտնվել է 1974 նոյեմբերի 24-ին՝ Եթովպիայում, Ավաշ գետի (Դանակիլ իջվածք) հովիտում՝ Դոնալդ Ջոհանսոնի (այդ ժամանակ Քլիվլենդի Բնագիտության թանգարանի հսկիչ) գլխավորած ֆրանսո-ամերիկյան արշավի ժամանակ։ Լյուսին, որը,, ըստ գնահատականների, ապրել է 3,2 միլիոն տարի առաջ և մահացել է բարձրությունից ընկնելու արդյունքում, համարվում է գիտության մեջ հայտնի, իր տեսակի առաջին ներկայացուցիչը։


== Հայտնաբերման պատմություն ==
1960-ականների վերջին և 1970-ականների սկզբին, Եթովպիայում կատարած մարդաբանական արշավախումբը, ովքեր աշխատում էին Օմո գետի հովիտում, հայտնաբերել են ավստրալոպիտեկի կմախքի մնացորդներ, որոնք նման էին աֆրիկյան ավտստրալոպիտեկի։ Կմախքի մասերը նաև տարբեր տեղերում են գտնվել (Քենիայի Ռուդոլֆ (Տուրկանա) լճի մոտ)։ 1972-1974 թվականներին, Աֆարական ցածրավայրում աշխատում էր ֆրանսո-ամերիկյան արշավախումբը, որի անդամները մեծահասակ կանացի առանձնյակի մի քանի հարյուր կտորներ են գտել։ Կմախքի պահպանվածությունը 40 % է եղել, որը եզակի երևույթ է մարդաբանության մեջ։ Գյուտից հետո, գիտնականների ճամբարում համընդհանուր հուզմունք էր տիրում, մագնիտոֆոնով միացված էր The Beatles խմբի «Lucy in the Sky with Diamonds» երգը, որի անվանումն էլ տվեցին գյուտին։ Լյուսիի պլաստմասսե կրկնօրինակը ցուցադրվում է Եթովպիայի Ազգային թանգարանում՝ Ադիս Աբեբայում։ Լյուսին համարվում 2015 ֆրանսիական «Էվոլյուցիա» (ֆր.՝ Pourquoi j'ai pas mangé mon père) մուլտֆիլմի գլխավոր կերպարներից մեկը։


== Նկարագրություն ==
Լյուսիի հասակը ընդամենը 105 սմ էր, քաշը՝ 27 կգ։ Լյուսին փոքր ուղեղ ուներ (մոտավոր 400 սմ³), կոնքը, ստորին վերջույթների ոսկորների հետ, նման էին մարդկային ֆունկցիոնալությանը, որը վկայում է այն մասին, որ այս տեսակի ներկայացուցիչները ուղղագնաց են։ Գնահատականները, որոնք կատարվել են ատամներից, խոսում են այն մասին, որ Լյուսին մահացել է 25-30 տարեկան հասակում։


== Ծանոթագրություններ ==


== Արտաքին հղումներ ==
Աֆարական ավստրալոպիտեկ (Լյուսի, Australopithecus afarensis)
Լյուսին՝ Մանհեթենի Ամերիկյան Բնագիտության Թանգարանում
Լյուսին՝ Արիզոնայի Պետական Համալսարանի Մարդկության Ծագման Ինստիտուտում
Լյուսի
Buta Airways

Buta Airways, ադրբեջանական բյուջետային ավիաընկերություն, «Ադրբեջանական ավիաուղիներ» ՓԲԸ-ի կազմում գտնվող կառուցվածքային ստորաբաժանում, տեղակայված է Բաքվի Հեյդար Ալիևի անվան օդանավակայանում։


== Պատմություն ==
2016 թվականի դեկտեմբերին «Ադրբեջանական ավիաուղիներ» ՓԲԸ-ի (AZAL) վարչության նիստում որոշում է կայացվել Ադրբեջանում սեփական ցածրաբյուջետային փոխադրող ստեղծելու մասին։
2017 թվականի հունիսի 2-ին հանրությանը ներկայացվեց ավիաընկերության լոգոն և լիվրեյը։ Buta Airways-ի լոգոտիպն իր մեջ միավորում է Սիմուրգ դիցաբանական սրբազան թռչունի խորհրդանիշը, որը ներկայացված է ադրբեջանական բուտայի զարդանախշի տեսքով։


== Նավատորմ ==

2018 թվականին ընկերության ավիապարկում առկա է բրազիլական արտադրության Embraer 190 ութ ինքնաթիռ։


== Ուղղություններ ==
2019 թվականի դեկտեմբերի դրությամբ ավիաընկերությունը Բաքվից ուղիղ չվերթներ է իրականացնում դեպի հետևյալ քաղաքներ։

Ալանիա
Անկարան
Ստամբուլ (Սաբիհա Գյոքչենի անվան միջազգային օդանավակայան)
Իզմիր
Կիև («Բորիսպոլ»)
Լվով
Մոսկվա («Վնուկովո»)
Միներալնիե Վոդի
Սանկտ-Պետերբուրգ
Կազան
Սոֆիա
Թբիլիսի
Թեհրան
Բաթումի
Օդեսա
Խարկով
Աստրախան
Ուֆա
Էդ-Դամմամ
Էր-ՌիադԻրականացվում են նաև ուղիղ չվերթներ Գյանջայից դեպի Մոսկվա («Վնուկովո» օդանավակայան)։


== Ավիատոմսեր ==
Buta Airways-ի ավիատոմսերի արժեքը սկսվում է 29 եվրոյից՝ մեկ ուղղությամբ թռչելու համար։  Սակայն ամենաէժան սակագինը՝ «բյուջետ»-ը, չի ներառում ձեռքի ուղեբեռը։ Ավիաընկերությունը առաջարկում է նաև ավելի բարձր սակագներ «Ստանդարտ» և «Սուպեր», որոնք ներառում են լրացուցիչ ընտրանքներ.


== Նշումներ ==
Կիպրոսում ՅՈՒՆԵՍԿՕ-ի Համաշխարհային ժառանգության ցանկ

Կիպրոսում ՅՈՒՆԵՍԿՕ-ի համաշխարհային ժառանգության մեջ ընդգրկված է 3 անուն (2010 թվականի տվյալներ) օբյեկտ, որը կազմում է համաշխարհային ընդհանուր ժառանգության 0,3 %-ը (2015 թվականի տվյալներով՝ 1079 օբյեկտ)։ Բոլոր օբյեկտները ցանկի մեջ ներառված են մշակութային չափանիշներով։ Բացի այդ, 2014 թվականի տվյալներով՝ Կիպրոսի տարածքում գտնվող 12 օբյեկտ գտնվում են համաշխարհային ժառանգության ցանկում ընդգրկվող թեկնածուների ցանկում։
Կիպրոսը 1975 թվականի օգոստոսի 14-ին վավերացրել է մշակութային և բնության համաշխարհային հուշարձանների պաշտպանության մասին հռչակագիրը։
Կիպրոսի Հանրապետության տարածքում գտնվող առաջին օբյեկտը գրացվել է 1980 թվականին՝ ՅՈՒՆԵՍԿՕ-ի համաշխարհային ժառանգության կոմիտեսի 4-րդ նստաշրջանում։


== Ցանկ ==
Այս աղյուսակում օբյեկտները դասավորված են ՅՈՒՆԵՍԿՕ-ի համաշխարհային ժառանգության ցանկում ընդգրկվելու ժամանակաշրջանի։


== Տե՛ս նաև ==
Համաշխարհային Ժառանգություն
Կիպրոս


== Ծանոթագրություններ ==


== Արտաքին հղումներ ==

Կիպրոսում ՅՈՒՆԵՍԿՕ-ի համաշխարհային ժառանգության օբյեկտների ցանկ (անգլ.)
Կիպրոսում Համաշխարհային Ժառանգության օբյեկտների հղումներ (անգլ.)
Պուուսեպա (այլ կիրառումներ)

Պուուսեպա անունը կամ տերմինը կարող է վերաբերել հետևյալ հոդվածներին․

Պուուսեպա - գյուղ Էստոնիայի Կիուե շրջանի կազմում։
Պուուսեպա - գյուղ Էստոնիայի Լասվա շրջանի կազմում։
Կամպանիա

Կամպանիա (իտալերեն՝ Campania), մարզ Իտալիայում։ Տարածությունը 22 447 կմ² է։ Բնակչությունը կազմում է 5 869 965 մարդ։ Այս ցուցանիշով այն զբաղեցնում է 2-րդ հորիզոնականը։ Բնակչության խտությունը 431,77 մարդ/կմ² է։ Ընդգրկում է Ավելինո, Բենեվենտո, Կազերտա, Նեապոլ, Սալեռնո պրովինցիաները։ Գլխավոր քաղաքը և նավահանգիստը Նեապոլն է։ Ակտիվ հրաբխային և սեյսմիկ շրջան է (գործում է Վեզուվը)։ Կլիման միջերկրածովային է (տարեկան տեղումները 650 մմ-ից ավելի են), հողերը բերրի են։ Ափամերձ հարթավայրերում աճեցնում են միրգ, ցիտրուս, մնացած մասերում՝ ցորեն, եգիպտացորեն, վուշ, ծխախոտ, կարտոֆիլ։ Արդյունաբերությունը կենտրոնացած է Նեապոլի ծոցի ափին։ Հիմնական ճյուղերն են՝ մետալուրգիան, էլեկտրատեխնիկան, ռադիոէլեկտրոնիկան։


== Ծանոթագրություններ ==
Դվին (Արարատի մարզ)

Անվան այլ կիրառումների համար տե՛ս՝ Դվին (այլ կիրառումներ)Դվին (նախկինում նաև Դվին Հայկական),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 6 կմ հյուսիս-արևելք։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Դյուգյուն Հայ, Դյուկուն Հայ, Դվին Դյուկյուն, Դվին Հայի, Դվին Ներքին անվանումները։ Դվին է վերանվանվել 1950 թվականին։ Սա նախկինում եղել է Մեծ Հայքի Այրարատ աշխարհի Ոստան գավառում։ Գյուղի մոտ է գտնվում Դվին հնավայրը, որը եղել է միջնադարյան Հայաստանի մայրաքաղաքը։

Անվան ծագումնաբանության երկու բացատրություն կա։ Առաջին. ենթադրում են հնագույն ժամանակներում այստեղ ապրող ցեղի կամ տոհմի հետ, սակայն ավելի ստույգ է, որ «Դվին» պարսկերեն նշանակում է բլուր, ինչպես վկայում է նաև Մովսես Խորենացին։
Գյուղը գտնվում է Արարատյան դաշտում, ծովի մակարդակից 925 մ բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Դվինի մշտական բնակչությունը կազմել է 2751, առկա բնակչությունը` 2698 մարդ։ 19-րդ դարում բնակիչները եղել են հայեր և փոքր թվով ադրբեջանցիներ, 1922 թվականից` գրեթե բացառապես հայեր։
Ներկայիս բնակիչների նախնիներ մի մասը գաղթել է 1829 թվականին Խոյի շրջանից։
Դվինի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 732 տնտեսություն, դպրոց, գրադարան, հիվանդանոց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է այգեգործությունը։ Գյուղատնտեսական նշանակության հողերը կազմում են շուրջ 580 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 200 հա, պտղատու և խաղողի այգիներ՝ կազմելով 206 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ, ինչպես նաև հացահատիկային և կերային կուլտուրաներ։ Պահուստային հողերը օգտագործվում են հիմնականում որպես արոտավայրեր՝ 121 հա։ Զբաղվում են կաթնամսատու անասնապահությամբ, թռչնաբուծությամբ։


== Տես նաև ==
Դվինի պատմության և մշակույթի անշարժ հուշարձանների ցանկ


== Ծանոթագրություններ ==

Դվին Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Նոնիո

Նոնիո (իտալերեն՝ Nonio), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 896 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը՝ 10 կմ²։ Փոստային ինդեքս՝ 28891։ Հեռախոսային կոդ՝ 0323։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝0323 889001


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հան Պեսակ (այլ կիրառումներ)

Հան Պեսակ կարող է վերաբերվել.

Հան Պեսակ, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Հան Պեսակ, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Բիյամբարե

Բիյամբարե (բոս․՝ Bijambare), լեռնային շրջան Բոսնիա և Հերցեգովինայում՝ հայտնի իր քարանձավներով։ Գտնվում է Իլիյաշ համայնքի հյուսիսարևելյան մասում՝ Նիշիչի և Կրիվաևիչի գյուղերի միջև։ Այնտեղ կարելի է հասնել Սարաևո-Օլովո մայրուղու միջոցով, որից առանձնանում դեպի լեռներ և Բիյամբարեի քարանձավներ տանող է ասֆալտե ճանապարհ։ Այս քարանձավների մեծ մասը բաց է այցելության համար։
Բիյամբարեն ճանաչվել է որպես հատուկ պահպանվող բնական տարածք (մակերեսը՝ 370.3 հա)։ Կատարվել է ենթակառուցվածքի վերակառուցում՝ կառուցվել են արահետներ, տեղադրվել են էլեկտրական լուսավորություն, տեղեկատվական վահանակներ և այլն։
Օպտիմալ բարձրությունը ծովի մակարդակից (միջինը մոտավորապես 950 մ), խիտ փշատերև անտառները, մարգագետինները, լճեր և անձավներ ունեցող երկու գետերը, ութ քարանձավները, քարքարոտ զանգվածները և մաքուր օդը հիանալի պայմաններ են ստեղծում լեռնագնացության, քարանձավագիտության, դահուկային սպորտի, դեղաբույսերի, սնկի հավաքման կամ պարզապես արշավների և էքսկուրսիաների համար։
Բիյամբարեի միջին մասը կարստային անկյունն է այնպիսի բնորոշ առանձնահատկություններով, ինչպես քարանձավները, կորսվող գետերը, ձագարաձեւ իջվածքները և ժայռային զանգվածները։ Ութ քարանձավները գտնվում են բավականին փոքր տարածքում, երեք մակերևույթների վրա։ Դրանցից ամենաճանաչվածը՝ միջին քարանձավը, երկար ժամանակ հաճախ են այցելում զբոսաշրջիկները։ Քարանձավն ունի 420 մ երկարություն (հիմնական մուտքը, չհաշված մասնաճյուղերը) և չորս տարածք՝ ստալակտիտներով և ստալագմիտներով։ Չորրորդ տարածքը ամենամեծն է (մոտ 60 մ տրամագծով և 15-30 մ բարձրությամբ)։ Այն նաև կոչվում է «համերգային դահլիճ»՝ ակուստիկ էֆեկտների պատճառով։ Վերին քարանձավը ամենահինն է։ Այն այնքան էլ գրավիչ չէ զբոսաշրջիկների համար, այնուամենայնիվ այնտեղից շրջապատի գեղեցիկ տեսարաններ են բացվում։ Ներքևի քարանձավը նույնպես բաց է այցելության համար։


== Ծանոթագրություններ ==


== Արտաքին հղումներ ==
Bijambare Caves, Valley of Bosnian Pyramids and Bosna River Springs Archived 2011-07-13 at the Wayback Machine.
Բարշամինի մեհյան

Բարշամինի մեհյան, հեթանոսական մեհյան Մեծ Հայքի Բարձր Հայք նահանգի Դարանաղի գավառի Թորդան ավանում։ Կառուցել էր Հայոց Տիգրան Բ Մեծ աշխարհակալը։ Սկզբնաղբյուրների համաձայն՝ պատրաստված էր փղոսկրից, լեռնային բյուրեղից և արծաթից։
Քրիստոնեության ընդունումից հետո Գրիգոր Լուսավորիչը քանդել է տվել մեհյանը և նրա տեղում կառուցել Սուրբ Խաչ (Սուրբ Նշան կամ Սուրբ Փրկիչ) եկեղեցին, որը հետագայում հայտնի էր Սուրբ Նշան անունով։
Մեհյանը հիշատակվում է գրավոր աղբյուրներում է նաև որպես Բարշամինա Սպիտակափառ Դիք, Բարշիմինա Սպիտակափառ Դիք, Բարշամինա, Սպիտակափառ Դից մեհյան անուններով։


== Ծանոթագրություններ ==
ՆՏՎ Պլյուս

ՆՏՎ Պլյուս (ռուս.՝ НТВ Плюс), արբանյակային հեռուստատեսության առաջին օպերատորը Ռուսաստանում, հիմնվել է 1996 թվականին Վլադիմիր Գուսինկու կողմից։


== Արտաքին հղումներ ==
Պաշտոնական կայք (ռուսերեն)
ՆՏՎ Պլյուս Ուկրաինա Archived 2012-01-19 at the Wayback Machine. (ռուսերեն)


== Ծանոթագրություններ ==
Հովհաննես XI (Հռոմի պապ)

Հովհաննես XI (լատ.՝ Ioannes XI, մոտ 910, Հռոմ, Պապական մարզ - 936, Հռոմ, Պապական մարզ), Հռոմի պապ 931 - 935 թթ., կաթոլիկ եկեղեցու պատմության այսպես կոչված «պոռնոկրատիայի» ժամանակաշրջանում։ Հաջորդել է Ստեփանոս VII պապին։
Միջնադարյան մի շարք պատմիչների և ժամանակակից պատմաբանների համաձայն, Հովհաննես XI-ը Հռոմի հայտնի ազնվականուհի Մարոցիայի և նրա սիրական՝ Հռոմի պապ Սերգիոս III-ի որդին էր։ Հովհաննես XI-ը պապ էր օծվել շատ վաղ՝ 21 տարեկան հասակում, 931 թ.։ Իր կարճատև աթոռակալության ընթացքում նա դարձավ ներքին քաղաքական ընդհարումների զոհ. նրա եղբայրը (մոր կողմից)՝ Սպոլետոյի դուքս Ալբերիգո II-ը ձերբակալեց և բանտարկեց իրենց մորը՝ Մարոցիային Հռոմի Սբ. Հրեշտակ դղյակում, ինչին հետևեց նաև Հովհաննես XI-ի տապալումը։ 932 թ. նա բանտարկության ենթարկվեց Հռոմի բերդերից մեկում, որտեղ էլ շուտով մահացավ 935 թ.-ին։


== Ծանոթագրություններ ==
Տոքսոպլազմա

Տոքսոպլազման տոքսոպլազմոզի հարուցիչն է։


== Տեղակայումը ==
Տեղակայված է մարդու, ինչպես նաև կաթնասունների բոլոր տեսակների և թռչունների շատ տեսակների գլխուղեղի, լյարդի, փայծաղի, ավշային հանգույցների, մկանների և մյուս օրգանների բջիջներում։


== Աշխարհագրական տարածումը ==
Տիրոջ բջջի ներսում տեղակայած տոքսոսլազմայի փուլը կոչվում է էնդոզոիդ։ Էնդոզոիդն ունի կիսալուսնի կամ նարնջի բլթիկի ձև, չափը՝ 1-7 * 2-4 մկմ։ Նրա ծայրերից մեկը սուր է, մյուսը՝ կլորավուն։ Կենտրոնում գտնվում է կորիզը։ Էլեկտրոնային մանրադիտակով հետազոտելիս տոքսոպլազմայի սրված ծայրում հայտնաբերվել է կոնոիդ՝ ծծիչի նման գոյացություն։ Հետագայում, պտտվող շարժումներով մակաբույծը թափանցում է տիրոջ բջջի մեջ։ Էնդոզոիդի համար բնորոշ է կիսման և էնդոդոնիայի (ներքին բողբոջման) ճանապարհով անսեռ բազմացումը։ Բազմակի կիսումների հետևանքով տիրոջ բջջի ցիտոպլազմայում կուտակվում են մեծ թվով տոքսոպլազմաներ, որոնք արտափքում են բջջի մեմբրանը։ Բջջաթաղանթի տակ տոքսոպլազմների կուտակումը կոչվում է պսևդոցիստ։ Վարակված բջիջը քայքայվելուց հետո տոքսոլազմաները տեղադրվում են նոր բջջի մեջ։ Խրոնիկական տոքսոպլազմոզի ժամանակ բացի պսևդոցիստներից, գոյանում են նաև իսկական ցիստեր։ Դրանք սովորաբար տոքսոպլազմաների (մինչև 100 մկմ) խոշոր կուտակումներ են՝ կազմված մի քանի հարյուր մակաբույծներից, և ծածկված են հաստ թաղանթով։ Ցիստերը տիրոջ բջիջներում իրենց կենսունակությունը կարող են երկարատև (մինչև մի քանի տարի) պահպանել։  Բազմատեսակ տերերի մոտ մակաբուծվելու և միայն անսեռ բազմացմամբ տեսակի երկարատև գոյությունը պահապանելու ընդունակությունն էվոլյուցիայի տոքսոպլազմաների մոտ զարգացել է որպես երկրորդական երևույթ։ Սակայն տեսակը պահպանելու համար տոքսոպլազմային, ըստ երևույթին, անհրաժեշտ է նաև ժամանակ առ ժամանակ բազմանալ սեռական ճանապարհով, որը տեղի է ունենում կատվազգիների ընտանիքին պատկանող գիշատիչների օրգանիզմում (մասնավորապես ընտանի կատվի մոտ)։
Պարող անտառ

Պարող անտառ (ռուս.՝ Танцу́ющий лес), փշատերև անտառի տեղամաս, որը գտնվում է ՌԴ Կալինինգրադի մարզում, Կուրշսկայա անտառաշերտի 37-րդ կիլոմետրում։ Տարբերվում է ծառերի պտտված, թեքված բներով։ Գրավում է տեղի զբոսաշրջիկներին, մտնում է Կուրշսկայա ազգային պարկի մեջ։
Անտառը հիմնվել է 1961 թվականին Ռիբաչի գյուղի մերձակայքում գտնվող Կրուգլայա ավազաթմբին։ Ի տարբերություն անտառաշերտի մյուս ավազաթմբերի, որոնք ձգվում են Կուրշսկի ծոցի երկայնքով, Կրուգլայա ավազաթումբը գտնվում է անտառային հարթության վրա` ծոցի և Բալթիկ ծովի միջև։ Ընդհանուր առմամբ, տեղանքի պատմությունը կապվում է գերմանական սավառնակային դպրոցի հետ, որը Կուրշսկայա անտառաշերտում գոյություն է ունեցել մինչև Երկրորդ համաշխարհային պատերազմի սկսվելը։


== Ծառերի դեֆորմացիայի առաջացում ==
Ծառերի դեֆորմացիայի առաջացման պատճառների վերաբերյալ տեսակետները տարբեր են։ Համաձայն մի տեսակետի` ծառերի ձևախախտումը առաջացել է մատղաշ տնկիների վրա թրթուրների և Rhyacionia buoliana թիթեռերի վնասակար ազդեցությամբ։ Թրթուրները վնասել են վերև ձգվող բողբոջները, ինչի պատճառով զարգացել են ծառերի կողմնային բողբոջները։ Դրա հետևանքով էլ ծառերը հետագա աճման ընթացքում ձեռք են բերել արտասովոր տեսք։ Թրթուրները առավելապես վնասում են 5-20 տարեկան սոճիները։ Վնասատուների համար բարենպաստ պայմաններ են հողի ոչ բավարար խոնավությունը և ոչ պարարտ լինելը.: Հենց այդպիսի պայմաններ են առկա Կուրշսկայա անտառահատվածում։


== Պատկերասրահ ==

		
		


== Տես նաև ==
Հարբած անտառ


== Ծանոթագրություններ ==
Ելենա Ավանեսովա

Ելենա Բոգդանի Ավանեսովա (փետրվարի 7, 1922(1922-02-07), Մոսկվա, Խորհրդային Ռուսաստան), կրկեսի հայ արտիստ։ ՀԽՍՀ վաստակավոր արտիստ (1954)։


== Կենսագրություն ==
Ելենա Ավանեսովան ծնվել է 1922 թվականին Մոսկվայում։ 1936-1937 թվականներին սովորել է Մոսկվայի Կրկեսային արվեստի համամիութենական դպրոցում։ Պ. Մայացկու ղեկավարությամբ 1937-1941 և 1941-1946 թվականներին աշխատել է «Մոտոմրցավազքեր» և «Խիզախության գունդ» ատրակցիոններում։ Մի շարք ատրակցիոններում եղել է Կ. Պարմակյանի (1941-1944) և Ռաֆայել Մանուկյանի (1945-1950) խաղընկերուհին։ 1956-1973 թվականներին եղել է Հայկական Կրկեսի կոլեկտիվի արտիստուհի։ Վարժեցված արծվի հետ Ավանեսովայի օդային համարն աչքի է ընկել յուրօրինակությամբ, կատարման բարձր տեխնիկայով։ 1973 թվականին լքել է կրկեսը։


== Գրականություն ==
Цирк. Маленькая энциклопедия. - 2-е изд., перераб. и доп. Сост А. Я. Шнеер, Р. Е. Славский, Гл. ред. Ю. А. Дмитриев - М.: «Советская энциклопедия», 1979. - 448 с, ил., 20 л. ил.


== Ծանոթագրություններ ==
(2599) Վեսելի

(2599) Վեսելի (անգլ.՝ Veseli), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,534313 ա. մ., առավելագույնը մոտենում է 2,1181 ա. մ. հեռավորության վրա և հեռանում 2,9505 ա. մ.։ Արեգակի շուրջ մեկ ամբողջական պտույտ է կատարում 1473,63 երկրային օրվա ընթացքում, իր ուղեծրով շարժվելով միջինում 0,244294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2599) Վեսելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալան Կալմանով

Ալան Կալմանով (ռուս.՝ Калманов, Алан Батрович, նոյեմբերի 3, 1964(1964-11-03), Վլադիկավկազ, ՌԽՖՍՀ, ԽՍՀՄ), ռուս գեղանկարիչ, քանդակագործ։ Ռուսաստանի գեղարվեստի ակադեմիայի թղթակից անդամ (2010)։ Ռուսաստանի Դաշնության վաստակավոր նկարիչ (2011)։


== Կենսագրություն ==
Ծնվել է 1964 թվականի նոյեմբերի 3-ին, Օրջոնիկիձեում (այժմ` Վլադիկավկազ), նկարիչ Բատր Կալմանովի (1920-1981) ընտանիքում։ Սովորել է Օրջոնիկիձեի թիվ 5 դպրոցում։
1979-1982 թվականներին ուսանել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտին կից Բորիս Իոգանսոնի անվան Լենինգրադի գեղարվեստի միջնակարգ դպրոցում։ 
1982-1990 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (Սոցիալիստական աշխատանքի հերոս, ԽՍՀՄ ժողովրդական նկարիչ Անդրեյ Միլնիկովի արհեստանոցում), որն ավարտել է կարմիր դիպլոմով։ Դիպլոմային աշխատանքը եղել է «Մտորում» նկարը (գնահատականը` «գերազանց»)։
1993 թվականին ընդունվել է Ռուսաստանի Դաշնության նկարիչների միություն։
Նկարչի աշխատանքները պահվում են Ռուսաստանի մի շարք թանգարաններում, Ռուսաստանում և այլ երկրներում գտնվող մասնավոր հավաքծոււներում, մասնավորապես` ԱՄՆում, Ֆրանսիայում, Իսպանիայում և Գերմանիայում։
Ապրում և աշխատում է Վլադիկավկազում։


== Ընտանիք ==
Հայրը` Բատր Կալմանով (1920—1981), գեղանկարիչ, Հյուսիսային Օսեթիայի Ինքնավար Խորհրդային Սոցիալիստական Հանրապետության վաստակավոր նկարիչ։ Հյուսիսային Օսեթիայի Ինքնավար Խորհրդային Սոցիալիստական Հանրապետության Կոստա Խեթագուրովի անվան պետական մրցանակի դափնեկիր։
Մորեղբայրը` Վիկտոր Օրեշնիկով (1904—1987), գեղանկարիչ, ԽՍՀՄ ժողովրդական նկարիչ, ԽՍՀՄ Պետական մրցանակի դափնեկիր։
Քույրը` Մադինա Կալմանովան, գեղանկարիչ է։
Դուստրը` Ալեքսանդրան, տնտեսագետ։


== Որոշ աշխատանքներ ==
«Ալֆա», «Նախադրոշ» և ԱԻՆ-ի աշխատակիցների հատուկ նշանակության հուշարձան, ովքեր մահացել են Բեսլան քաղաքի թիվ 1 դպրոցում պատանդների ազատ արձակման ժամանակ։
«Ծառի սուգը»։
«Գիշեր։ Օսական եկեղեցի»։
«Աշուն։ Ջեորգուբա»։
«Ինքնադիմանկար»։


== Մրցանակներ ==
Հյուսիսային Օսիայի Հանրապետության վաստակավոր նկարիչ (2003)։
Ռուսաստանի անվտանգության դաշնային ծառայության մրցանակ («Կերպարվեստ», խրախուսական դիպլոմ, 2007) «Ալֆա», «Նախադրոշ» և ԱԻՆ-ի աշխատակիցների հատուկ նշանակության հուշարձանի համար, ովքեր մահացել էին Բեսլան քաղաքի թիվ 1 դպրոցում պատանդների ազատ արձակման ժամանակ։
Հյուսիսային Օսիայի Հանրապետության ժողովրդական նկարիչ (2008)։
Ռուսաստանի գեղարվեստի ակադեմիայի թղթակից անդամ (2010)։
Ռուսաստանի Դաշնության վաստակավոր նկարիչ` կերպարվեստի ոլորտում ծառայությունների համար (2011 թվական նոյեմբերի 30)։


== Տես նաև ==
Վիկտոր Օրեշնիկով
Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ


== Ծանոթագրություններ ==


== Արտաքին հղումներ ==
Տեղեկատվություն Ռուսաստանի գեղարվեստի ակադեմիայի կայքում
Պոմ Կլեմենտիեֆ

Պոմ Կլեմենտիեֆ (անգլ.՝ Pom Klementieff, մայիսի 3, 1986(1986-05-03), Քվեբեկ քաղաք, Կանադա), ֆրանսիացի կինոդերասանուհի։ Նա սովորել է Փարիզի Cours Florent  դրամատիկական դպրոցում և նկարահանվել է «Գայլ» (2009), «Անքուն գիշեր» (2011), «Hacker's Game» (2015) ֆիլմերում։ Առավել հայտնի է «Գալակտիկայի պահապանները։ 2-րդ մաս» (2017) ֆիլմի Մանտիսի դերով։


== Վաղ տարիներ ==
Պոմ Կլեմենտիեֆը ծնվել է 1986 թվականին Կանադայի Քվեբեկ քաղաքում։ Մայրը կորեացի է, իսկ հայրը ֆրանսիացի, ով աշխատել է Ֆրանսիայի կառավարությունում։ Նրան կոչել են «Պոմ», որովհետև այդ անունը նման է երկու կորեական բառերի՝ «գարուն»(봄) և «վագր»(범): Նա ունի ավագ եղբայր։ Կլեմենտիեֆը ապրել է Կանադայում ընդամենը մեկ տարի։ Նրա հոր աշխատանքի պատճառով նրանք ստիպված են եղել մի քանի անգամ քաղաքից քաղաք տեղափոխվել։ Նրանք ապրել են Ճապոնիայում, Ֆրանսիայում, Կանադայում։ Կլեմենտիեֆն ասել է, որ վաղ տարիքում ճանապարհորդելը նրան տվել է «գնչուական ոգի»։
Կլեմենտիեֆի հայրը մահացել է քաղցկեղից, երբ նա հինգ տարեկան էր, իսկ մայրը խելագար էր և չէր կարողանում խնամել երեխաներին, այդ պատճառով Կլեմենտիեֆին խնամում էին հորեղբայրը և հորաքույրը։ Նրա հորեղբայրը մահացել է, երբ Կլեմենտիեֆը 18 տարեկան էր, իսկ եղբայրը ինքանասպան է եղել 25 տարեկան հասակում։ Կլեմենտիեֆն իր հորեղբոր մահից հետո սկսեց հաճախել իրավաբանական դպրոց, որպեսզի հանգստացնի իր հորաքրոջը, բայց դա նրան չգրավեց։ Նա աշխատել է նաև մատուցողուհի և վաճառողուհի Ֆրանսիայում։ Նա 19 տարեկան հասակում սկսեց ելույթ ունենալ Փարիզի Cours Florent թատերական դպրոցում։ Մի քանի ամիս առաջ մինչ իր սովորելը նա հաղթել է թատերական մրցույթում և շահել է երկու տարվա թատերական ուսուցում դպրոցի լավագույն ուսուցիչների հետ։


== Կարիերա ==
Առաջին մեծ դեր ունեցել է «Կյանքը նրանից հետո» (2007) ֆրանսիական ֆիլմում, որտեղ խաղացել է Կատրին Դենյովի մարմնավորած գլխավոր հերոսուհու խորթ աղջկա դերը։ Նրա նկարահանումները տևել են 3 օր։ Նկարահանման մի տեսարանի ժամանակ Կլեմենտիեֆը պետք է հրեր մեկին աստիճաններից, սակայն պատահաբար ինքն է ընկել աստիճաններից։ Ռեժիսորն այդ կադրը պահել է և օգտագործել ֆիլմի վերջում։ Նրա առաջին գլխավոր դերը եղավ «Գայլ» ֆիլմում։ Նկարահանումների ժամանակ Կլեմենտիեֆը մնացել էր ճամբարում, որտեղ ջերմությունը իջել էր 0-ից։ Նկարահանումնների ժամանակ նա ընկերացել է քոչվորների հետ, ովքեր այնտեղ էին ապրում, աշխատում գայլերի հետ, ծովում լողանում ձիերի հետ։
Կլեմենտիեֆը կատարել է իր նորամուտը Հոլլիվուդում և զբաղեցրել է ամենաբարձր տեղը Սպայկ Լիի «Օլդբոյ» ֆիլմում, որը համանուն հարավկորեական ֆիլմի ռեմեյքն է։ Նա խաղացել է հակամարտիկի թիկնապահի՝ Հենկ-Բոկի դերը։
Կլեմենտիեֆը վերադարձել է Լոս Անջելես, երբ «Օլդբոյ» նկարահանված է եղել։ Նա շարունակում էր զբաղվել թեկվոնդոյով ֆիլմից հետո, և ուներ մանուշակագույն գոտի՝ 2014 թվականի ամառվանից։ Նրա հաջորդ ֆիլմը եղավ «Hacker's Game» (2015), որտեղ նա խաղում էր հաքեր։ Կլեմենտիեֆը օգտագործում էր բռնցքամարտիկի իր կարողությունները և փոքր բյուջեյի պատճառով նա ստիպված էր ինքը գնել իր շորերը և այն ամենը, ինչը պետք էր նրան ֆիլմի նկարահանումնների ժամանակ։ Նրա միտքն էր մազերը մանուշակագույն ներկելը, որին ռեժիսորները դեմ էին, սակայն հետո համակերպվեցին։ Նա նկարահանվել է նաև «Գալակտիկայի հսկողները։ 2-րդ մաս» ֆիլմում Մանտիի դերում։


== Ֆիլմագրություն ==


== Ծանոթագրություններ ==
Բաբախանյանների տուն

Վաղարշակ և Հակոբ Բաբախանյանների եկամտաբեր տուն, բնակելի տուն Երևանի Փավստոս Բուզանդի փողոցում։ Կառուցվել է 19-20 դարերում։


== Նկարագրություն ==
Շինությունը տեղակայված է Փավստոս Բուզանդի 26 հասցեում։ Կառույցը երկհարկանի է, ունի նկուղ։ Հատակագիծն Ս-աձև է, երեք բնակարանոց տուն է։ Գլխավոր մասնաշենքն ուղղանկյուն է, որտեղ հատակագիծը երկու շարքի է բաժանում երկայնական պատը։ Սենյակների նախնական չափերն են՝ 33 և 21,9 մ², առաջին հարկի առաստաղի բարձրությունը 3,9, երկրորդինը՝ 4,5 մ։ Շենքի կենտրոնական մասում տեղավորված է նախասրահը և սանդղավանդակը։ Կողային մասերում կան երկու զուգաչափ բարձակային պատշգամբներ, ձախից՝ բակ տանող թաղակապ անցում։ Դեպի տարածքի խորքն են ձգվում միաշարք դասավորված սենյակներով կողային երկու թևերը՝ բակ ուղղված պատշգամբասրահներով Մասնաշենքի լայնությունը՝ պատշգամբասրահի հետ միասին, 6,5 մ է։ Բաց աստիճանները սենյակները կապում են բակին։ Փողոց նայող հարավ-արևմտյան ճակատը զուգաչափ է։ Կենտրոնական առանցքում գլխավոր մուտքն է, որի վրա դրված է երկաթե նախշազարդ կալունակներին հենված երկթեք ծակը։ Եռանկյուն տիմպանում միջանցիկ նկար է՝ կենտրոնում քնար։ Պատը պսակում է սեգմենտավոր ճակտոնը, որի քանդակազարդ մասում «Բ» տառի հետ միահյուսված քարե ծածկագիր է։ Ձախ կողմում տեղադրված երթանցքը շեշտում է կամարը։ Մնացած խորշերն ուղղանկյուն են։ Ստորին պատուհանների ձևավորման համար կոպտատաշ (ռուստավոր) եզրաշերտ է օգտագործվել, երկրորդ հարկում՝ շրջանակալներ և ատամնաշարով զարդաքիվեր։ Որոշ վերակառուցումները և ներքին փոփոխությունները աղավաղել են տան սկզբնական հատակագիծը։


== Պատկերասրահ ==

		


== Ծանոթագրություններ ==
Զենիթի

Զենիթի (վրաց.՝ ზენითი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 764 մարդ։


== Ծանոթագրություններ ==
Մոսկվայի Գորկու անվան զբոսայգի

Մոսկվայի Գորկու անվան մշակույթի և հանգստի կենտրոնական զբոսայգի (ռուս.՝ Центральный парк культуры и отдыха (ЦПКиО) имени Горького), կենտրոնական զբոսայգի Մոսկվայում, որը Մաքսիմ Գորկու անունն է կրում։ 2018 թվականի օգոստոսին նշվել է զբոսայգու 90-ամյակը։
Գորկու զբոսայգին, որը գտնվում է Կրիմսկի Վալում` Մոսկվա գետի այն կողմում,  բացվել է 1928 թվականին։ Հին Գոլիցինի հիվանդանոցի (ավերակ) և Նեսկուչնի պալատի ընդարձակ պարտեզները, գետի երկայնքով ընդգրկում են 300  հա տարածք (120 հա)։


== Պատմություն ==

Այգին կառուցվել է խորհրդային ​​ավանգարդ և կոնստրուկտիվիստ ճարտարապետ Կոնստանտին Մելնիկովի հատակագծով, որը  միավորել է հին հսկայական այգիները, Գոլիցինի հիվանդանոցը և Նեսկուչի պալատը` գետի երկայնքով ծածկելով 300 հեկտար տարածք (120 հա)։
Նեսկուչնիի պարտեզի պատմությունը կարելի է հիշատակել 1753 թվականից, երբ այն ի հայտ է եկել Մոսկովայի գետի կողքին գտնվող Կալուժխայա Զաստավայի և Տրուբեցկոյ կալվածքի միջև ընկած տարածքում։ Հարևան տարածքը դեպի Նեսկուչնիի պարտեզը ( Կրիմսկի Վալից մինչև Նեսկուչնիի պարտեզ), մինչև 1920-ականները քիչ ուշադրություն է գրավել։ Սկզբում այն պատված է եղել հարևան կալվածքների սեփականատերերին պատկանող այգիների, մարգագետինների և բանջարեղենի այգիներով, իսկ 19-րդ դարի վերջին դարձել է անապատ և պահպանվել որպես աղբանոց։
Գյուղատնտեսական և արհեստագործական արդյունաբերության առաջին համահայկական ցուցահանդեսը բացվել է 1923 թվականին անապատների վրա, որոնք մաքրվել էին կոմունիստական համայնքի աշխատանքային օրերին։ Ցուցահանդեսի բացման համար ծրագիր է ընդունվել
1922 թվականի  հոկտեմբերի 19-ին, իսկ ցուցահանդեսը բացվել է մեկ ու կես տարի անց՝ 1923 թվականի մայիսի 19-ին:Ցուցահանդեսի կազմակերպման նախագիծը ներկայացնելուց հետո, որն առաջարկում էր չորս տարբերակ՝ Սոկոլ-Խոդինսկոյե բևեռ, Պետրովսկո-Ռազումովսկի զբոսայգի և Կռմսկու կամուրջի մոտ գտնվող գետի տարածքները, նախընտրությունը տրվում է վերջին տարբերակին։


== Վերափոխում ==

2011 թվականին Գորկի զբոսայգին հիմնանորոգվել է։ Մշակույթի և ժամանցի կենտրոնական զբոսայգու նոր տնօրեն Սերգեյ Կապկովը քանդել է մոտ 100 տեսարժան վայրեր և ապօրինի մասեր։ Քանդված օբյեկտների տեղում ստեղծվել է ավելի քան երկու հազար քառակուսի մետր նոր ասֆալտապատ ճանապարհ, իսկ հետո 1.9 հա նոր սիզամարգեր և ծաղկեփնջեր են տեղադրվել
.։
Բոլոր զվարճանքները, երկու տախտակամած կարուսելը հանվել են, որպեսզի տեղը վերածվի զվարճանքի գոտու 
։ 
Ընթացքում մաքրվել են լքված շենքերը, սայլերը, վրանները, գովազդային կառույցները և տեսարժան վայրերը։ Սկսվել է հուշարձանների վերանորոգումը, լճակների մաքրումը և հողի և խոտի տորֆերի առաքումը։ Մի քանի ամիս անց Գորկի զբոսայգին վերափոխվել է՝ դառնալով առաջին ռուսական զբոսայգին, որն այժմ կարող էր մրցել աշխարհի առաջատար այգիների հետ։ 15,000 քառակուսի մետր սառցադաշտ, երեխաների համար առանձին գոտիներ,  հոկեյ, պար և ընդհանուր սահադաշտ։ Պաշտոնապես բացվել է  2011 թվականի դեկտեմբերին
։


== Արտաքին հղումներ ==
Official Gorky Park website
A photo gallery
Summer Education program in Gorky Park
The woman behind Gorky Park’s rebirth


== Ծանոթագրություններ ==
Բելովոդսկի գյուղական խորհուրդ (այլ կիրառումներ)

Բելովոդսկի գյուղական խորհուրդ, կարող է վերաբերել՝

Բելովոդսկի գյուղական խորհուրդ - Ուկրաինայի Սումիի մարզի Ռոմենսկի շրջանում
Բելովոդսկի գյուղական խորհուրդ - Ուկրաինայի Սումիի մարզի Սումսկի շրջանում
Աիդա Ազնավուրյան

Աիդա Միքայելի Ազնավուրյան (հունվարի 13, 1923(1923-01-13), Սալոնիկ, Հունաստան), երգչուհի։ Շառլ Ազնավուրի քույրը, Ժորժ Կառվարենցի 
կինը։ 


== Կենսագրություն ==
Երաժշտական կրթությունն ստացել է Փարիզում (դաշնամուր), երգարվեստի դասեր է առել հորից։ Վաղ տարիքից երգել է հայկական երգեր։ 9–10 տարեկանում խաղացել է Ֆրանսիայի մանկական թատրոնում, որի հետ շրջագայել է Եվրոպայի մի շարք քաղաքներում։ 
1942 թվականին տեղի է ունեցել Ազավուրի առաջին համերգը Փարիզի հայության համար, որին մասնակցել են նաև հայրը և ֆրանսուհի հարսը (Շառլ Ազնավուրի կինը)։
Երգացանկում՝ հատվածներ Արմեն Տիգրանյանի «Անուշ» օպերայից, Սայաթ-Նովայի, նաև հայ, անգլիացի, ֆրանսիացի կոմպոզիտորների երգեր։ 
1964 թվականին Շառլ Ազնավուրի հետ համերգի ծրագրով այցելել է Հայաստան։ 1956–1961 թվականներին ապրել է Կանադայում, մասնակցել փառատոների։
Բրատերսկոե

Բրատերսկոե (ուկրաիներեն՝ Братерське), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Բրատերսկոե գյուղում բնակվում էր 241 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տանկովո (գյուղ, Բուլղարիա)

Տանկովո (բուլղար․՝ Тънково), գյուղ Բուլղարիայի Հանրապետության հարավ-արևելքում։ Ըստ 2010 թվականի մարդահամարի տվյալների բնակչությունը կազմում է 1 210 մարդ։


== Արտաքին հղումներ ==
Բնակչության կարգավիճակ
Ֆորսիցիա միջին

Ֆորսիցիա միջին (լատ.՝  Fontanesia  intermedia  Zab), ձիթազգիներ ընտանիքի, ֆորսիցիա ցեղի բույս։


== Նկարագրություն ==
Տերևաթափ թուփ է՝ մինչև 3 մ բարձրությամբ։ Տերևները երկարավուն ձվաձև են, երբեմն երկարավուն նշտարաձև, 8-12 սմ երկարությամբ, երբեմն՝ եռաբաժան (հաճախ լինում են բոլոր անցումները, ամբողջականից մինչև եռաբաժան), հիմքից մինչև երկարության  մեկ երրորդը ամբողջաեզր, ավելի վերև՝ ատամնավոր։ Ծաղիկները սովորաբար հավաքված են փնջերով (մի քանիսը միասին)։ Բաժակը կարճ է, խողովակից։ Հիբրիդային ծագում ունի․ ստացվել է կանաչավուն և կախված ֆորսիցիաների տրամախաչումից։ Սերմնային բազմացման դեպքում բազմաթիվ փոփոխակներ (վարիացիա) է տալիս՝ նմանվելով ծնողներից մեկին կամ մյուսին։ Լուսասեր է, խոնավասեր, բավականին ցրտադիմացկուն։ Լավ է աճում ծ. մ. մինչև 1800 մ բարձրության վրա։ Ավելի բարձր հիպսոմետրական նիշերում խիստ ցրտահարվում է, ընդ որում հատկապես ծաղիկները տուժում են ուշ գարնանային ցրտահարություններից։ Հողի նկատմամբ պահանջկոտ չէ, բավականին շոգադիմացկուն է։


== Տարածվածություն ==
Արարատյան դաշտի պայմաններում ծաղկում է մարտ-ապրիլ ամիսներին՝ զբոսայգիների ու պուրակների դեռևս ձմեռային, անհրապույր բնապատկերն աշխուժացնելով գարնանային երանգով։ Ծաղկումը բավականին երկար է տևում՝ գրեթե 1 ամիս:


== Ծանոթագրություններ ==
Չելիկ Վերին

Անվան այլ կիրառումների համար տե՛ս՝ Չելիկ (այլ կիրառումներ)Չելիկ Վերին, գյուղակ Արևմտյան Հայաստանում, Վանի վիլայեթի Խոշաբի գավառակում։


== Բնակչություն ==
XX դարի սկզբին ուներ 6 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոնտիոլախտի (գյուղ, Սորտավալսկի շրջան)

Կոնտիոլախտի (ռուս.՝ Контиолахти, ֆիններեն՝ Kontiolahti), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադամանտուս

Ռադամանտուս, (հին հունարեն՝ Ῥαδάμανθυς,- հին հունական դիցաբանության մեջ համարվում է Զևսի և Եվրոպայի որդին, Մինոսի և Սարպեդոնի եղբայրը։ Համաձայն բանաստեղծ Կինեֆոնի, Ռադամանտուսը Հեփեստոսի, ով Տալի որդին էր, իսկ սա էլ Կրետեի որդին էր։
Ծնվել է Կրետեում, որտեղ ցլի կերպարանքով Զևսը փախցրեց Եվրոպային։ Կրետեի արքա Աստերիոնը, ամուսնանալով Եվրոպայի հետ, որդեգրեց նրա երեխաներին։ Աստերիոնը մահացավ անժառանգ և նրանց թողեց իր իշխանությունը։ Ռադամանտուսը, հռչակված լինելով իր արդարությամբ՝ կրետացիներին օրենքներ տվեց։
Համաձայն Ցեցի, նա սպանել է եղբորը և վտարվել։ Հայրենիքից վտարված լինելով, նա բնակություն է հաստատել Օկալեում, որը Բեոթիայում էր, և ամուսնացել է Հերակլեսի մոր՝ Ամֆիտրիոնի այրի Ալկեմնայի հետ։ Նրա որդիներն են Գորտինը և Էրիիթրեան։
Մահից հետո, նա իր արդարության համար Մինոսի և Էակոսի հետ դարձել է դատավոր անդրշիրիմյան աշխարհում - Հադեսի հետ։ (Մեկ այլ վարկածով - Էլիզեայում Քրոնոսի հետ.) Ապրում է Ելիսեյան դաշտերում կամ Օրհնյալների կղզիներում։ Ըստ Հոմերոսի, կապված է ֆեակների հետ, բայց պարզ չէ՝ ինչպես։
Նրա հրահանգները ուրվագծված են Հեսիոդոսի պոեմում («Մեծ չարչարանքներ»)։ Կրետեի նույնանուն ողբերգության գործող անձն է։ Նրա անունը դարձել է խիստ դատավորի անվանական։
Համաձայն պատմաբան Էֆորիոսի, եսել է անգամ հին Ռադամանտուս, ով առաջինն է միավորել Կրետեի քաղաքները և քաղաքակրթել այն, հաստատել կանոններ, սահմանելով դրանք, ինչպես ինքն է ասում՝ ստացած Զևսից։ Իսկ Մինոսը, ապրելով ավելի ուշ, ընդօրինակել է նրան։


== Ծանոթագրություններ ==
Հիշողություններ Էջմիածնի որբանոցից

«Հիշողություններ Էջմիածնի որբանոցից», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1915 թվականին։ Առաջին անգամ տպագրվել է 1915 թվականին հոկտեմբերի 21-ին Թիֆլիսի «Լումա» հանդեսում (№ 1)։  Այնուհետև` 1969 թվականին Երևանում լույս տեսած «Թումանյան. Ուսումնասիրություններ և հրապարակումներ» գրքի երկրորդ հատորում (էջ 383-385)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Լումա» օրաթերթից։


== Ծանոթագրություններ ==
Սենտ Քլեր շրջան (Միչիգան)

Անվան այլ կիրառումների համար տե՛ս՝ Սենտ Քլեր շրջան (այլ կիրառումներ)Սենտ Քլեր շրջան (անգլ.՝ St. Clair County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 2,168 կմ² է, բնակչությունը՝ 163,040 մարդ (2010 թ. տվյալներով)։ Շրջկենտրոնն է Պորտ Հյուրոն բնակավայրը։ Կազմավորվել է 1820 թ.։
Սուսլովիչի

Սուսլովիչի (ռուս.՝ Сусловичи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.cx

.cx, Սուրբ Ծննդյան կղզու վերին մակարդակի ազգային դոմենն է։


== Արտաքին հղումներ ==
IANA .cx whois տեղեկություն
Յակուպովո (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՅակուպովոՅակուպովո (ռուս.՝ Якупово, բաշկիրերեն՝ Яҡуп), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամպերի Կիրխդորֆ

Ամպերի Կիրխդորֆ (գերմ.՝ Kirchdorf an der Amper) Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 2752 մարդ (2010 թվականի դեկտեմբերի 31-ի տվյալներով)։ Զբաղեցնում է 32,988 կմ² տարածք։ Պաշտոնական կոդը՝ 09 1 78 136։


== Ծանոթագրություններ ==


== Արտաքին հղումներ ==
Պաշտոնական կայք Archived 2022-02-10 at the Wayback Machine.
Գաետանո Գանդոլֆի

Գաետանո Գանդոլֆի (իտալերեն՝ Gaetano Gandolfi, օգոստոսի 31, 1734(1734-08-31), Սան Ջովաննի ին Պերսիչետո, Բոլոնյա գավառ, Էմիլիա Ռոմանիա - հունիսի 20, 1802(1802-06-20), Բոլոնիա, Պապական մարզ), իտալացի նկարիչ, Բոլոնյան գեղարվեստի դպրոցի կարկառուն ներկայացուցիչներից մեկը։


== Կենսագրություն ==
Գաետանո Գանդոլֆին ծնվել է 1734 թվականի օգոստոսի 31-ին իտալական Սան Ջովաննի ին Պերսիչետո կոմունայում՝ Բոլոնյայից ոչ հեռու։ Գանդոլֆիի ծնողները նույնպես նկարիչներ էին։ Եղբայրը իտալացի ականավոր նկարիչ Ուբալդո Գանդոլֆին է։
Ապագա նկարիչը կրթություն է ստացել Ակադեմիա Կլեմենտինա դե Բոլոնյայում։ Այստեղ նրան դասավանդել են հայտնի գեղանկարիչներ Ֆելիչե Տորելլին ու Էրկոլի Լելլին։
Ակադեմիայում ուսանելու տարիներին Գաետանո Գանդոլֆին բազմաթիվ մրցանակներ ու պարգևներ է ստացել նկարների և քանդակների համար։ Նրա արվեստի վրա մեծ ազդեցություն է թողել Ջովաննի Բատիստա Տիեպոլոն։ Նրա շատ նկարներ պահպանվում են Բոլոնիայի ազգային պատկերասրահում։
Գաետանո Գանդոլֆին իր մահկանացուն կնքել է 1802 թվականի հունիսի 20-ին՝ վաթսունյոթ տարեկան հասակում, Բոլոնյայում։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Biagi Maino, Donatella, Gaetano Gandolfi / Donatella Biagi Maino, Torino, U. Allemandi, 1995.
Cazort, Mimi, Bella Pittura: The Art of the Gandolfi, Ottawa, National Gallery of Canada, 1993.,
Cazort, Mimi, The Art of Embellishment: Drawings and Paintings by Gaetano and Mauro Gandolfi for a Festive Carriage, in Record of The Art Museum, Princeton University, Volume 52, Number 2, 1993.
Rosasco, Betsy, Drawings by the Gandolfi Family and Their Followers in The Art Museum: A Checklist, in Record of The Art Museum, Princeton University, Volume 52, Number 2, 1993.
Vicenza, Neri Pozza, I Gandolfi: Ubaldo, Gaetano, Mauro, disegni e dipinti, Neri Pozza Editore, 1987.


== Արտաքին հղումներ ==
Gaetano Gandolfi in ArtCyclopedia
Gaetano Gandolfi (Bologna 1734-1802) Diana and Callisto
Картина кисти Гандольфи из коллекции князя Юсупова продана на аукционе в Нью-Йорке
Բուրլինգթոն

Բուրլինգթոն, (անգլ.՝ Burlington) գյուղ Ամերիկայի Միացյալ Նահանգների Միչագան նահանգի Քալհուն շրջանում։ Ըստ 2010 թվականի տվյալների, գյուղում բնակվում է 261 մարդ։


== Աշխարհագրություն ==
Ըստ Ամերիկայի Միացյալ Նահանգների կենտրոնական բյուրոյի, գյուղի ընդհանուր տարածքը կազմում է 0,68 քառ. մղոն (1.76 կմ²), որից ցամաքային է 0,65 քառ մղոնը (1,68 կմ²), իսկ ջրային տարածքը կազմում է 0,03 քառ.մղոն (0,08 կմ²)։


== Պատմություն ==
1869 թվականին Բուրլինգթոնը ստանում է գյուղի կարգավիճակ։


== Ծանոթագրություններ ==
Լաշուկի (գյուղ, Գորոդնյայի շրջան)

Լաշուկի (ուկրաիներեն՝ Лашуки), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Լաշուկի գյուղում բնակվում էր 111 մարդ։ Բնակչության խտությունը կազմում էր 96,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գամբետոլա

Գամբետոլա (իտալերեն՝ Gambettola), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը ըստ 2008 թվականի տվյալների կազմում է՝ 9748 մարդ։ Բնակչության միջին խտությունը՝ 1345 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 47035։ Հեռախոսային կոդը՝ +39 0547։
Բնակավայրի հովանավորն է համարվում սուրբ Էգիդիոսը։ Տոնը նշվում է ամեն տարի սեպտեմբերի 1-ին։
Մոտակա կոմունաներն են՝ Չեզենան, Գատեոն, Չեզենատիկոն, Լոնջիանոն։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Վենիանո

Վենիանո (իտալերեն՝ Veniano), կոմունա Իտալիայում։ Գտնվում է Լոմբարդիա մարզի Կոմո գավառում։
Բնակչությունը կազմում է 2336 մարդ, խտությունը կազմում է 779 մարդ/կմ²։ Զբաղեցնում է 3 կմ² մակերես։ Փոստային ինդեքս՝ 22070, հեռախոսային կոդ՝ 031։
Քաղաքի հովանավոր պաշտպանը Սուրբ Ամվրեսի Մեդիոլանսկին է։ Նրա տոնը նշվում է ամեն տարվա հունվարի 17֊ին։


== Արտաքին նհղումներ ==
http://www.comunediveniano.it/ Archived 2009-03-10 at the Wayback Machine.


== Ծանոթագրություններ ==
Հայրիկը կրկին 17 տարեկան է

Հայրիկը կրկին 17 տարեկան է (անգլ.՝ 17 Again) 2009 թվականին ռեժիսոր Բեր Ստիրսի կողմից նկարահանված կատակերգություն։ Ֆիլմի տեսլականն է՝ «Ո՞վ է ասել, որ դու միայն մեկ անգամ կարող ես երիտասարդ լինել» (անգլ.՝ Who says you’re only young once)։ Ֆիլմը պատմում է 37-ամյա Մայքի (Մեթյու Փերի) մասին, ով հանկարծ դառնում է 17 տարեկան ավագ դպրոցի աշակերտ (Զաք Էֆրոն)։ Երկորդական դերերում հանդես են եկել Լեսլի Մանը, Թոմաս Լենոնը և Միշել Տրախտենբերգը։ Ֆիլմն ԱՄՆ-ում էկրան է բարձրացել 2009 թվականի ապրիլի 17-ին։


== Դերերում ==
Մեթյու Փերի
Զաք Էֆրոն
Լեսլի Ման
Թոմաս Լենոն
Միշել Տրախտենբերգ
Էլիսոն Միլլեր
Թայլեր Սթիլման
Կատերինա Գրեմ
Սթեռլինգ Նայթ
Մելորա Հարդին
Հանթեր Պեռիշ
Մելիսա Օրդուէյ
Թիա Սիրքար
Էդ Աքերման
Վանեսա Լի Չեսթեր
Բրայն Դոյլ–Մյուրեյ
Ռենդի Գորդըն
Ժանին Ջեքսոն
Լոռեն Լեսթեր
Բուբբա Լյույս
Լարի Փոյնդեքսեր
Նիքոլ Սալիվան
Քոլլեթ Վուլֆ


== Ծանոթագրություններ ==


== Արտաքին հղումներ ==

Կինոնկարի պաշտոնական կայքը. (անգլ.)
IMDB էջ
Կինոնկարի մասին kino-teatr.ru կայքում. (ռուս.)
Կինոնկարի մասին kinopoisk.ru կայքում. (ռուս.)
Կինոնկարի մասին aboqe.com կայքում Archived 2009-06-07 at the Wayback Machine.(անգլ.)
Մտերիմ ընկերները (ֆիլմ)

Մտերիմ ընկերները (ֆիլմ) (հայտնի է նաև որպես «Հավատարիմ ընկերներ» և «Ընկերություն»), (հինդի՝ दोस्ताना, լատ.՝ Dostana), հնդկական ֆիլմ, թողարկվել է Բոլիվուդում 2008 թվականին։ Ֆիլմում նկատելի է զուգահեռներ «Չակ և Լարրի» և «Հրշեջ հարսանիքը» ֆիլմերից։


== Սյուժեն ==
Լուսանկարիչ Կունալը և բուժեղբայր Սամիրը ապրում են Մայամիում։ Նրանք պատահաբար ծանոթանում են միմյանց հետ, մի գիշեր, երբ անցկացնում են աղջիկների հետ որոնք ապրում էին միևնույն բնակարանում։ Ավելի ուշ որոշ ժամանակ անց նրանք կրկին հանդիպում են պատահական, երբ գնում են նայելու բնակարանը, որը նրանք պատրաստվում են վարձակալել։ Բնակարանի տերը հանձնում է երկու սենյակներ երեքսենյականոց բնակարանում։ Սենյակները շատ են դուր գալիս Կունալին և Սամիրին և բավարարում նրանց վարձավճարը։ Սակայն, բնակարանի տերը հրաժարվում է հանձնել նրանց տղամարդկանց, քանի որ երրորդ սենյակում պետք է ապրի իր գեղեցկուհի զարմուհին՝ Նեհան։ Տղաները հեռանում են, այդպես էլ չհամոզելով տիրուհուն
Մի քիչ մտածելով, նրանք վերադառնում են և ասում են տիրոջը, որ նրան ոչինչ չկա անհանգստանալու զարմուհու համար, քանի որ իրենք երկուսն էլ հանդիսանում են գեյ-զույգ և երջանիկ են միասին։ Մի քիչ մտածելով, տանտիրուհին համաջայնվում է։ Եվ հերոսները ստիպված պետք է ներկայանան «քաղցր զույգ» Նեհայի ներկայությամբ, քանի որ նրանք վախենում են, որ  նա ամեն ինչի մասին կպատմի իր մորաքրոջը։ Ամեն ինչ բարդանում է նրանով, որ երկու հերոսներն էլ սիրահարվում են Նեհային, ով դառնում է նրանց լավագույն ընկերը։
Եվ սա դեռ ամենը չէ։ Կունալը և Սամիրը որոշում են գնալ մինչև վերջ, նրանք գրանցվում են որպես գեյ-զույգ միգրացիոն ծառայությունում, որպեսզի ավելի արագ ստանան բնակության իրավունք։ Սխալմամբ փաստաթղթերը գալիս են Սամիրի մոր տուն և նա իմանում է, որ իր որդին ապրում է տղամարդու հետ։ Կինը իսկույն թռչում է Մայամի որպեսզի պարզաբանի հարցը։ Միևնույն ժամանակ Նեհայի տնօրենը, ով հանդիսանում է նույնպես գեյ, փորձում է սիրախաղ սկսել Կունալի հետ, իսկ Նեհային խնամում է երկրպագու Աբխիմանյումը։


== Դերերում ==
Պրիանկա Չոպրա - Նեհա
Աբհիշեկ Բաչչան - Սամիր
Ջոն Աբրահամ - Կունալ
Բոբբի Դեոլ - Աբխիմանում
Մոնիկա Գաբա - Անաիտա
Կիրոն Կպեր - Սիմա


== Սաունթրեկ ==


== Հետաքրքրի փաստեր ==
Ֆիլմի գործողությունները տեղափոխվել են ԱՄՆ, քանի որ նման ծավալով իրադարձությունները Հնդկաստանում անիրատեսական են, քանի որ հոմոսեքսուալությունը Հնդկաստանում համարվում է քրեական հանցագործություն։ Ուստի միասեռականության թեման տաբու է մնում հնդկական կինեմատոգրաֆում։ Այնուամենայնիվ, հոդված 377 հնդկական քրեական օրենսգրքի, քննադատության է ենթարկվում հատկապես վերջին տարիներին կառավարությունում, ուստի նման ֆիլմի նկարահանումը, Կարան Ջոհարը հույս ուներ, որ այս ֆիլմը «Dostana» դեր կխաղա օրեսդրությունում կարծիքների վերանայմանը.
Պակիստանում ֆիլմը մեղադրվում էր, որպես (նույնասեռականության  քարոզչություն) և արգելված էր ցուցադրումը։


== Ծանոթագրություններ ==


== Արտաքին հղումներ ==
Ֆիլմի պատշտոնական կայք (անգլ.)
Каран Джохар о фильме Dostana // BollywoodTime, 27.08.2008
Болливуд решился на фильм о гомосексуалах // GZT.ru, 29.01.201
Ֆուտբոլի Անգլիայի գավաթ 1983-84

Ֆուտբոլի Անգլիայի գավաթ 1983-84 (անգլ.՝ 1983-84 FA Cup), Ֆուտբոլի Անգլիայի գավաթի 103-րդ խաղարկությունն է, որում հաղթեց «Էվերթոն» ֆուտբոլային ակումբը։


== Եզրափակիչ ==
Girls in Their Summer Clothes (երգ)

«Girls in Their Summer Clothes», ամերիկացի ռոք երգիչ Բրյուս Սպրինգստինի երգը «Magic» ալբոմից։ Թողարկվել է 2008 թվականի հունվարի 15-ին։ 2009 թվականի փետրվարի 8-ին Գրեմմիի 51-րդ արարողության ժամանակ երգն արժանացել է մրցանակի՝ Լավագույն ռոք-երգի և նոմինացիայի՝ Լավագույն վոկալ ռոք-կատարման համար։


== Պատմություն ==
Փոփ ուղղվածություն ունեցող երգը, որը ներկայացնում է Բրյուսի հզոր ռոք վոկալը՝ փոփ-նվագախմբային վերադաշնակմամբ հիթ շքերթներում մեծ հաջողություն չի ունեցել. № 95-ը՝ ԱՄՆ-ի Billboard Hot 100-ում, № 67-ը՝ Pop 100-ում, և № 62-ը՝ Hot Digital Songs-ում։ 


=== Ընկալում ===
«Girls in Their Summer Clothes» երգը անվանվել է ալբոմի եզակի «թարմ» երգ, իսկ Ա․ Սքոթը «The New York Times» լրագրից նկատել է․ «Այնպես չէ, որ այդ 'Girls in Their Summer Clothes' երգը մելանխոլիկ չէ․ դրա հեղինակը, վերջին հաշվով, կանգնում և դիտում է, թե ինչպես են վերնագրի աղջիկները անցնում իր կողքով»։ 
Ջեյ Լուստինգը «Star-Ledger» թերթից գրել է, որ այս տխուր երգը «բացահայտում է աստիճանաբար և իր էքսցենտրիկ տեմպով, Սպրինգստինի երաժշտությամբ և վոկալով, դառնում ավելի ինտենսիվ»։ Բրյուսն ինքը նման գնահատականի չէր սպասում և Գրեմմի մրցանակով պարգևատրվելու մասին միայն առավոտյան է իմացել թերթերից։


== Ստեղծագործությունների ցուցակ ==
«Girls in Their Summer Clothes (Winter Mix)»
«Girls in Their Summer Clothes (Live)»


== Ծանոթագրություններ ==


== Արտաքին հղումներ ==
Տեսահոլովակ. youtube.com
Allmusic: Bruce Springsteen — Girls in Their Summer Clothes.(չաշխատող հղում) Allmusic.com.
Շեյխ (Մարդինի գավառ)

Շեյխ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ենգիքյոյ (այլ կիրառումներ)

Ենգիքյոյ, կարող է վերաբերել՝

Ենգիքյոյ - գյուղ Արևելյան Հայաստանում, Կարսի մարզի Կարսի գավառում
Ենգիքյոյ - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Հասան Ուայթսայդ

Հասան Նիամ Ուայթսայդ, (անգլ.՝ Hassan Niam Whiteside, հունիսի 13, 1989(1989-06-13), Gastonia, Հյուսիսային Կարոլինա, ԱՄՆ), ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA), «Մայամի Հիթ» ակումբում։


== Վաղ տարիներ ==
Ծնվել է մեծացել է Հյուսիսային Կարոլինայի Գաստոնիա բնակավայրում՝ ապրելով մոր և վեց հարազատ եղբայրների և քույրերի հետ։ Բասկետբոլով սկսել է զբաղվել միջին դպրոցում ուսանելու տարիներին։ Ավագ դպրոցի առաջին ուսումնական տարվա ժամանակ հոր հետ տեղափոխվել է Նյուարկ քաղաք (Նյու Ջերսի նահանգ)։ Ավագ դպրոցի մեկ մրցաշրջանում (2007-08) միջինում հավաքում էր 18 միավոր, 10 անդրադարձ և 5,5 բլոկշոտ։ 2007-08 մրցաշրջանի ավարտից հետո վերադարձել է Հյուսիսային Կարոլինա։


== Մասնագիտական կարիերա ==


=== Սակրամենտո Քինգս, Դի-լիգա այլն ===
Ուայթսայդն ընտրվում է NBA-ի 2010 թվականի դրաֆթի 2-րդ ռաունդի 33-րդ համարի ներքո՝ «Սակրամենտո Քինգսի» կողմից։ Հուլիսի 19-ին «Քինգսը» 4 տարվա, 3,8 միլիոն ԱՄՆ դոլար արժողությամբ պայմանագիր է կնքում Ուայթսայդի հետ։
2010 թվականի Նոյեմբերի 29-ին Ուայթսայդն ուղարկվում է NBA-ի զարգացման լիգայի (Դի լիգա) «Ռենո Բիգհորնս» ակումբ։ 2011 թվականի Հունվարի 9-ին Ուայթսայդը ետ է բերվում «Քինգսի» հիմնական կազմ։
2011 թվականի Մարտի 5-ին Ուայթսայդը վիրահատվում է, որպեսզի վերականգնի ձախ ծնկի՝ մասամբ քայքայված ջիլը, ինչի պատճառով բաց էր թողել ողջ մրցաշրջանը։
2012 թվականի հունվարին Ուայթսայդը կրկին ուղարկվում է «Ռենո Բիգհորնս», հիմնական կազմ վերադառնալով Փետրվարի 4-ին։
2012 թվականի հուլիս 16-ին հեռացվել է «Սակրամենտո Քինգսից»։
2014 թվականի սեպտեմբերի 25-ին Ուայթսայդը նոր պայմանագիր է կնքում «Մեմֆիս Գրիզլիս» ակումբի հետ, սակայն թիմի կազմում ոչ մի հանդիպում չանցկացնելուց հետո հեռացված կազմից հոկտեմբերի 22-ին։


=== Մայամի Հիթ ===
Նոյեմբերի 24-ին Ուայթսայդը պայմանագիր է կնքում «Մայամի Հիթի» հետ։


== Արտաքին հղումներ ==
Էջը NBA.com կայքում(անգլ.)
Էջը ESPN.go.com(անգլ.)